David Beckham klaar met LA Galaxy | Nuus24
David Beckham klaar met LA Galaxy
David Beckham skuif dalk na Australië Beckham hernu kontrak met LA Galaxy
Los Angeles – Die Engelse sokkerster David Beckham gaan die Amerikaanse klub LA Galaxy verlaat nadat hy ses jaar vir die span gespeel het.Sy laaste verskyning vir die Galaxy sal op 1 Desember in die eindstryd van die Amerikaanse sokkerliga-beker wees. "Ek het 'n ongelooflike spesiale tyd by LA Galaxy gehad, maar ek wil graag nog een laaste uitdaging aanpak voor ek my stewels ophang," het Beckham Dinsdag in 'n verklaring gesê.Die voormalige Engeland-kaptein (37) het in 2006 na Amerika verhuis nadat hy vier jaar vir die Spaanse klub Real Madrid gespeel het.Hy het sy loopbaan by Manchester United begin waar hy 'n Kampioeneliga- en ses Premierliga-titels gewen het.Vir die jongste sportnuus volg Nuus24Sport op Twitter.– Sport24
Lees meer oor: david beckham | la galaxy VOLGENDE OP NUUS24X